Janet Laidla

Janet Laidla (sündinud 15. märtsil 1982) on eesti ajaloolane, kes keskendub varauusaegsele ning uusaegsele teadus- ja teadmiste ajaloole.

Haridus
Ta õppis aastatel 2000–2004 Tartu Ülikoolis ajalugu ning omandas seejärel magistrikraadi nii Leuveni Katoliiklikus Ülikoolis (2005) kui ka Tartus (2006). Seejärel astus ta Tartu Ülikoolis ka doktoriõppesse. Akadeemiliselt on ta 2002. aastast korporatsiooni Filiae Patriae liige.Vilistlaskogu korporatsioon Filiae Patriae kodulehel

2017. aastal kaitses ta doktorikraadi väitekirjaga "Ajalookirjutust mõjutanud tegurid varauusaegsel Eesti-, Liivi- ja Kuramaal".Doktoritöö kaitsmine ajaloos Tartu ülikooli ajaloo ja arheoloogia instituudi kodulehel

Töö
Laidla on töötanud alates 2011. aastast Tartu Ülikooli ajaloo ja arheoloogia instituudis Eesti ajaloo lektorina. Vahemikus 2019–2021 oli ta humanitaarteaduste ja kunstide valdkonna projektijuht. 2021. aastast on ta ajaloo ja arheoloogia instituudi programmijuht.

2011. aastal asus ta tööle ka Tartu Ülikooli muuseumisse, kus on töötanud projektorijuhi, kuraatorina ja haridusvaldkonna koordinaatorina. Aastatel oli ta 2016–2018 Tartu Tähetorni juhataja ja kuraator.

Janet Laidla on Ajaloolise Ajakirja peatoimetaja alates 2019. aastast.

Teadustöö
Laidla peamine uurimisvaldkond on varauusaegsed kroonikad. Lisaks on ta tegelenud ka teadusajaloo valdkonda kuuluvate teemadega, avaldades hulgaliselt astronoomia arengut puudutavaid publikatsioone.

Teoseid
 "17. sajandi ajalookirjutaja raamaturiiul". Magistritöö, juhendaja Sulev Vahtre. Tartu 2006
 "Thomas Hiärn ja tema Eesti-, Liivi- ja Lätimaa ajalugu". // Õpetatud Eesti Seltsi aastaraamat. Tartu 2006
 "Christian Kelchi "Liivimaa ajaloo" allikad". Tuna 4/2007
 ""Jutustus Liivimaast" – vähetuntud teos Liivimaa ajaloost". // "Ajalookirjutaja aeg". Eesti Rahvusraamatukogu. Tallinn 2008

Liikmesus
 2009. aastast Õpetatud Eesti Seltsi ning Akadeemilise Ajalooseltsi liige, aastatel 2010–2013 esimees.http://ajalooselts.blogspot.com/2010/02/aas-aastakoosolek-18-veebruaril-2010.html
 2017. aastast kuulub rahvusvahelisse Teadusinstrumentide Komisjoni ja on samast aastast ka selle juhatuse liige

Tunnustus
 2012 Aasta Tullio (Tartu Ülikooli muuseumi aasta töötaja)
 2014 parim teadusüritus Eesti Muuseumide Aastaauhindade galal XXXIII Teadusinstrumentide komisjoni sümpoosioni korraldamise eest
 2015 Tartu Ülikooli aumärk

Viited

Välislingid

Kategooria:Eesti ajaloolased
Kategooria:Tartu Ülikooli filosoofiateaduskonna vilistlased
Kategooria:Leuveni Katoliikliku Ülikooli vilistlased
Kategooria:Tartu Ülikooli humanitaarteaduste ja kunstide valdkonna õppejõud
Kategooria:Korporatsioon Filiae Patriae liikmed
Kategooria:Õpetatud Eesti Seltsi liikmed
Kategooria:Sündinud 1982